Фьодор Тютчев
Нашият век

Превод от руски: Кирил Кадийски, —

chitanka.info

Духът е днес развратен, не плътта!

И най-отчаяно човек тъгува…

Той търси лъч сред мрака на нощта

и зърнал го — пак с ропот негодува.

Изгарян от безверие и срам,

търпи днес нетърпимите неволи…

И своята погибел вижда сам

и жажда вяра той — но пак  н е  м о л и…

Не ще отрони, нищо, че в тегла

скърби пред портите неумолими:

„Пусни ме! Вярвам, боже мой! Ела,

в неверието мое помогни ми!…“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.